Par Latvijas Universitātes iepirkuma

**„Dabasgāzes iegāde Latvijas Universitātes objektiem”**

(identifikācijas Nr.LU 2017/68) (turpmāk – Iepirkums)

nolikumā noteikto prasību skaidrojumu

Latvijas Universitātes Centralizēto iepirkumu komisija (turpmāk – Komisija), atbildot uz ieinteresēto piegādātāju2017.gada 3.oktobrī e-pasta vēstulē uzdotajiem jautājumiem, sniedz skaidrojumu par Iepirkuma nolikumā noteiktajām prasībām:

1. **Jautājums:** Vēršam jūsu uzmanību uz to, ka tirgotājs akcīzes nodokli aprēķina par taksācijas periodā piegādāto dabasgāzi, pamatojoties uz dabasgāzes sadales sistēmas operatoru un lietotāja sniegto informāciju par kopējo saņemto dabasgāzes apjomu, kā arī dabasgāzes apjomu sadalījumā par izmantošanas mērķiem, tādēļ lūdzam precizēt atsauci par akcīzes nodokļu likmes piemērošanas kārtību Nolikumam pievienotajā finanšu piedāvājumā. Vienlaikus lūgums papildināt Nolikumam pievienoto finanšu piedāvājumu un Nolikuma 7.3.punktu ar norādi, ka dabasgāzes cenā nav ietvertas pievienotās vērtības nodoklis, akcīzes nodoklis, kā arī izmaksas par sadales sistēmas pakalpojumiem.

**Atbilde:** Komisija vērš uzmanību, ka no Iepirkuma nolikuma, tostarp, tā 2.pielikuma “Tehniskā specifikācija” izriet, ka dabasgāze tiks izmantota kā kurināmais. Atbilstoši Nolikuma 3.pielikumā pievienotajai veidnei, finanšu piedāvājumā pretendents norāda prasītās cenas par 1 (vienu) kWh, kurās ietvertas visas cenas sastādošās komponentes, izņemot pievienotās vērtības nodokli.

1. **Jautājums:** Lūdzam skaidrot, vai cenā iekļaujamas pārvades, sadales un uzglabāšanas pakalpojumu izmaksas? Izvērtējot Nolikuma 3.pielikuma formu, Pretendents secina, ka Finanšu piedāvājumā paredzēts norādīt vienu piedāvāto dabasgāzes cenu visās Pasūtītāja norādītajās patēriņa adresēs, kā rezultātā Pretendents vēlas vērst Pasūtītāja uzmanību uz Sabiedrisko pakalpojumu regulēšanas komisijas noteikto sadales pakalpojuma tarifa piemērojamību atkarībā no patērētā dabasgāzes daudzuma katrā Pasūtītāja patēriņa adresē, kas paredz atšķirīgus sadales sistēmas pakalpojumu tarifa piemērojamību atkarībā no patērētā dabasgāzes daudzuma katrā Pasūtītāja patēriņa adresē, kas paredz atšķirīgus sadales sistēmas pakalpojumu tarifus atkarībā no patēriņa adreses grupas. Atbilstoši Nolikuma 2.pielikumā (tehniskā specifikācija) norādītajai informācijai dabasgāzs patēriņš katrā Pasūtītāja patēriņa adresē ir atšķirīgs, kā rezultātā nav iespējams piemērot vienu kopīgu sadales tarifu un Pretendentam nav iespējams iesniegt vienu dabasgāzes cenu, iekļaujot visas līguma izpildei nepieciešamās dabasgāzes pārvades un sadales sistēmas pakalpojumu izmaksas. Papildus vēlamies vērst uzmanību uz Nolikuma 6.1.2.3.punktu, kas nosaka, ka piedāvājumā norādītajām cenām jābūt nemainīgām visā līguma darbības laikā. Šādu nosacījumu nodrošināšanu Pasūtītājs nespēj garantēt, ja Pasūtītājs ir paredzējis piedāvājumā vērtēt dabasgāzes dabasgāzes cenu ar iekļautās sistēmas pakalpojumu izmaksām un nodokļiem, izņemot PVN, jo sistēmas pakalpojumu tarifus regulē Sabiedrisko pakalpojumu regulēšanas komisija un tie var tikt mainīti no Pretendenta neatkarīgu iemeslu dēļ.

Pamatojoties uz Pretendenta augstākminēto informāciju, lūdzam veikt Nolikuma grozījumus vai precizējumus, kas paredz vai viennozīmīgi nosaka, ka, iesniedzot piedāvājumu, dabasgāzes cenu Pretendents norāda neiekļaujot sistēmas pakalpojumu (sadales, pārvades un uzglabāšanas) izmaksas, akcīzes nodokli un pievienotās vērtības nodokli.

**Atbilde:** Atbilstoši Nolikuma 3.pielikumā pievienotajai veidnei, finanšu piedāvājumā pretendents norāda prasītās cenas par 1 (vienu) kWh, kurās ietvertas visas cenas sastādošās komponentes, izņemot pievienotās vērtības nodokli. Pasūtītājs Iepirkuma 2.pielikumā “Tehniskā specifikācija” pielikumā ir norādījis detalizētu plānoto dabasgāzes patēriņu sadalījumu Pasūtītāja objektos, līdz ar to Pasūtītājs ir norādījis visu nepieiešamo informāciju, lai Pretendents varētu sagatavot piedāvājumu un piedāvāt cenu. Ja no piegādātāja neatkarīgu apstākļu dēļ mainīsies sistēmas pakalpojumu tarifi, pasūtītājs uz piegādātāja rakstiska iesnieguma pamata izvērtēs šos apstākļus.

1. **Jautājums:** Atbilstoši Nolikuma 3.pielikuma veidnei Pasūtītājs ir pieprasījis Pretendentam norādīt akcīzes nodokļa likmi, kuru pamatojoties uz likuma Par akcīzes nodokli 15.1 pantu nosaka atbilstoši dabasgāzes izmantošanas mērķim, nevis dabasgāzes patēriņam gadā. Lai Pretendents spētu norādīt Pasūtītājam piemērojamo akcīzes nodokļa likmi, lūdzam pasūtītāju iekļaut informāciju par dabasgāzes izmantošanas mērķi.

**Atbilde:** Komisija vērš uzmanību, ka no Iepirkuma nolikuma, tostarp, tā 2.pielikuma “Tehniskā specifikācija” izriet, ka dabasgāze tiks izmantota kā kurināmais.

Ar cieņu,

Komisijas priekšsēdējas vietniece (personiskais paraksts) A.Ozola